钦定古今图书集成/明伦汇编/氏族典/第025卷 > 冯应京
## 钦定古今图书集成/明伦汇编/氏族典/第025卷 > 冯应京

按《明外史冯应京传》：“应京，字可大，盱眙人。万历二十
年进士。为户部主事，督蓟镇军储，以廉干闻。寻改兵
部，进员外郎。二十八年，擢湖广佥事，分巡武昌、汉阳、
黄州三府。绳贪墨，摧奸豪，风采大著。税监陈奉恣横，
应京以法裁之。明年，抗疏列其九大罪。奉亦诬奏应
京挠命，凌敕使。帝怒，逮应京，缇骑扺武昌。民知应京”
获重谴，相率围奉。廨奉窘，逃匿楚王府，遂执其爪牙
六人投之江，并伤缇骑。应京囚服坐槛车，晓以大义，
乃稍稍解散。三郡父老诣阙诉冤。帝不省，系应京诏
狱拷讯，久之不释。应京乃于狱中著书，昕夕无倦。三
十二年九月，星变修省。廷臣请释系囚，于是应京获
释。应京志操卓荦，学求有用，不事空言，为淮西士人
之冠。出狱三年卒。天启初，赠太常少卿，谥《恭节》。